Ad açò que responec Monipodio qu'aqueri, en sòn argòt e manèra de parlar, se cridauen abelhards, e que servien d'anar tot eth dia pera ciutat oishinant en quines cases se podie balhar eth còp de nets, e en seguir as que trègen sòs dera Contratacion o Casa dera Moneda, entà veir entà a on l'amiauen, e a on lo plaçauen; e, en tot saber-se'n, paupauen eth celh deth mur dera tau casa e dessenhauen eth lòc mès avient entà hèr es guztaparos, que son horats, entà hè aisida era entrada.